Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: 3. Az államtitokról és a szolgálati titokról szóló 1995. évi LXV. törvény az üggyel összefüggő rendelkezései:
Paragraph Index: 1644

2. A 2. számú dokumentum minősítése során számos eljárási szabálysértés történt. Noha a „Jegyzőkönyv” minősítésének időpontja nem volt megállapítható, arra értelemszerűen vagy a keletkezésekor (1998. május 19.), vagy a keletkezése és a nyilvánosságra kerülése (1999. május 27.) között kerülhetett sor. Arra a kérdésre tehát, hogy az irat államtitokká minősítése jogszerű volt-e, a két időpont között hatályos jogszabályok alapján adható válasz. A tárca nélküli miniszter állásfoglalása szerint az iratot minősítő tanácsos minősítési jogát a Ttv. 6. § (5) bekezdése alapozza meg. E törvényhely azonban a kérdéses időszakban a következőképpen szólt: „A honvédelmi miniszter, valamint az (1) bekezdés p) pontjában meghatározott vezető a honvédelmi, a nemzetbiztonsági, továbbá a bűnüldözési feladatok körében minősítési jogkörét belső szabályzatban az alárendeltségébe tartozó más személyre írásban átruházhatja.” Az (1) bekezdés p) pontjának szövege: „a Miniszterelnöki Hivatal vezetője, politikai államtitkára, a Kormány ügyrendje szerint működő testület vezetője”. A Ttv. hivatkozott szabályai szerint tehát a tanácsos — a reá korábban jogszerűen átruházott hatáskörben — minősítési jogát nem gyakorolhatta. Ez azonban a minősítés jogszerűtlenségének egyik, itt jelentőséggel nem bíró eleme. Ez az irat ugyanis a tárca nélküli miniszter hivatalában készült, minősítésére a Ttv. 6. § (1) bekezdés n) pontja volt irányadó, mely szerint az irat minősítésére jogosult a Kormány tagja. A törvény 6. § (3) bekezdése kimondja, hogy „államtitok esetén az (1) bekezdés szerint minősítésre jogosult e jogkörét belső szabályzatban átruházhatja helyettesére, ideértve az államtitkárt és a helyettes államtitkárt is”. A Nemzetbiztonsági Szakszolgálat főigazgatójának felhatalmazása csak a szakszolgálat iratainak minősítésére vonatkozhat. A vizsgálat és a hatályos jogi szabályok alapján megállapítható, hogy a titkosszolgálatokat felügyelő tárca nélküli miniszter hivatalában készült 2. számú dokumentumot — melyből a Kriminális című hetilap részleteket tett közzé — arra fel nem hatalmazott személy, pontosan nem tisztázható körülmények között minősítette. A vizsgálat kapcsán fény derült arra, hogy a Ttv.-nek az 1997. évi XXXIV. törvénnyel történt módosítása során — feltehetően törvényszerkesztői tévedés miatt — az eredeti jogalkotói szándéktól eltérő szövegváltozatát fogadták el. Azzal egyidejűleg ugyanis, hogy a 6. § (1) bekezdésben szereplő felsorolásba egy új i) pont került, és ezzel a következő pontok betűjelzése megváltozott, a jogalkotó a törvény más helyein lévő, e felsorolásra utaló addigi szabályokat nem módosította. Ennek folytán az államtitok minősítésre átruházott hatáskörben jogosult személyek köre megváltozott. A szükséges korrekciót a szervezett bűnözés, valamint az azzal összefüggő egyes jelenségek elleni fellépés szabályairól

Source: https://magyarkozlony.hu/hivatalos-lapok/63892c428cf7f1b210cc6c71652ac2f56b85705e/dokumentumok/98a4f1bd82a98352d2f45a14582d24042e49826a/letoltes